NaiveNeuron/SloPal huggingface dataset:
Galko, Ľubomír, poslanec NR SR (2013-10-24):
Ďakujem pekne. No, Štefan, ty vieš, že ja si ťa vážim, ale na toto tvoje vystúpenie musím reagovať. Zopakujem len to, čo tu odznelo. Nikto neodvoláva ministerku Zvolenskú za to, že nejaká žena zomrela, že zomrel nejaký pacient. Jednoducho tri veci: 1. Bolo spackané výberové konanie, bol spackaný tender. 2. Keď sa na to prišlo, tak pani ministerka miesto toho, aby vyvodila konzekvencie voči úradníkom, ktorí to zavinili, tak im to politicky prikryla a kryje ich naďalej. 3. V dôsledku toho, že bol spackaný tender, nedostala ťažko zranená pacientka šancu prevozu na to miesto, kde bolo potrebné. Čiže nedostala šancu, ktorá by jej možno zachránila život. To sú predsa úplne, už jeden z týchto dôvodov by bol dostatočný na to, aby prebehla táto mimoriadna schôdza. Takže naozaj veľmi pekne by som ťa poprosil, aby si to nezjednodušoval, lebo v tomto prípade to zjednodušovanie naozaj nie je namieste. To zlyhanie, fatálne zlyhanie ministerských úradníkov a pani ministerky Zvolenskej je mimoriadne vážne a nezaslúži si takéto zľahčovanie a zjednodušovanie. Ďakujem pekne.
Blanár, Juraj, podpredseda NR SR (2022-11-08):
Prezentujme sa a hlasujme. (Hlasovanie). Prítomných 135 poslancov, za hlasovalo 92, proti boli 12, zdržalo sa 29, 2 nehlasovali. Konštatujem, že sme schválili návrh zákona, novely zákona č. 300/1993 o mene a priezvisku. Ďakujem pani spravodajkyni a pristúpime k ďalšiemu hlasovaniu v druhom čítaní o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov. Je to parlamentná tlač 1102, bod 40 schváleného programu. Teraz bude uvádzať hlasovanie pán poslanec Marcel Mihalik ako spoločný spravodajca z výboru pre obranu a bezpečnosť. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1102.)
Jarjabek, Dušan, poslanec NR SR (2011-05-26):
Ďakujem pekne za naozaj vyčerpávajúcu odpoveď, pán minister. Mňa by skôr zaujímalo v zmysle tých komisií, a k tomu by teda smerovala aj moja podotázka, a istej zodpovednosti tých komisií za to, keď teda tie komisie už teda udelia nejaké peniaze, častokrát sa stáva, že tie komisie už ako keby o tom programe umeleckom, na ktorý tie peniaze teda určia, ako keby vlastne tie komisie tam už potom stratili nejaký teda ďalší zástoj v zmysle hodnotenia toho programu, na ktorý dajú peniaze. Toto som mal na mysli. Či teda by nemala byť nejakou povinnosťou týchto komisií aj ich zodpovednosť za takto pridelené prostriedky. A už len taký príklad ma napadá. To je presne to isté, ako tento istý problém je napr. pri tých tzv. konkurzných komisiách na riaditeľov, keď riaditeľ je vyhodnotený, stane sa riaditeľom inštitúcie, potom ten riaditeľ je neúspešný a tá komisia, ktorá ho zvolila, už teda ako keby neexistovala. A pritom by vlastne mala za neho niesť, aspoň teda formálnu, zodpovednosť. Toto som mal na mysli, či v tomto zmysle niečo nové sa nepripravuje. Ďakujem za pozornosť.
Matovič, Igor, poslanec NR SR (2013-09-17):
Bolo prijaté aj rozhodnutie vlády ohľadom transakcie a obsah takéhoto rozhodnutia bol formálne oznámený EPH zo strany MH SR. V prípade nekonania zo strany vlády v uvedenej lehote by sa EPH mohlo v zmysle Zmluvy o reorganizácii skupiny SPP domáhať, aby štát, resp. Fond národného majetku, odkúpil od skupiny EPH celú majetkovú účasť v SPP ako dodávateľovi zemného plynu za dohodnutých podmienok. Bod 2. Realizované kroky a činnosti súvisiace s analýzou možností reorganizácie spoločností skupiny SPP. Záväzkom EPH vyplývajúcim zo Zmluvy o reorganizácii skupiny SPP bolo zabezpečiť, aby bolo zástupcom Fondu národného majetku a Ministerstva hospodárstva Slovenskej republiky a ich poradcom umožnené vykonať hĺbkovú právnu a účtovnú previerku za účelom overenia celkového stavu spoločnosti a východísk použitých pri výpočte stanovenia hodnoty spoločnosti. Vzhľadom na vyššie uvedené boli realizované detailné právne, finančné, daňové a účtovné analýzy, ktorých cieľom bolo poskytnúť Ministerstvu hospodárstva Slovenskej republiky dostatočné množstvo podkladov na kvalifikované rozhodnutie o možnostiach reorganizácie skupiny SPP. Je tam poznámka jedna... (Prerušenie vystúpenia predsedajúcou.)
P. Hrušovský, predseda NR SR: (2005-07-01):
(Hlasovanie.) 128 prítomných, 70 za návrh, 11 proti, 47 sa zdržalo. Návrh uznesenia sme schválili. Dávam slovo teraz pánovi poslancovi Hamarčákovi, aby z poverenia výboru pre financie, rozpočet a menu predložil návrh uznesenia k ročnej správe o výsledku hospodárenia Exportno-importnej banky Slovenskej republiky za rok 2004 . Nech sa páči. I. Hamarčák, poslanec: Ďakujem pekne, pán predseda. Keďže v rozprave nevystúpil žiaden poslanec, dajte, prosím, hlasovať o návrhu uznesenia, ktorý je súčasťou správy pod číslom parlamentnej tlače 1189a.
Laurenčík, Milan, podpredseda NR SR (2022-03-18):
Dve faktické poznámky na vaše vystúpenie. Ako prvý, pán poslanec Marian Kotleba, nech sa páči.
Abrhan, Pavol, poslanec NR SR (2014-11-09):
Pán predseda, chcem vzniesť námietku, aby sa o mojom návrhu uznesenia hlasovalo.
M. Jureňa, minister pôdohospodárstva SR: (2007-09-11):
Cieľom predloženého návrhu zákona je zabezpečiť, aby podpora, ktorá je poskytovaná pôdohospodárom, spĺňala všetky požiadavky právnych predpisov Európskej únie. Týmto návrhom sa upravuje rozdelenie pôsobnosti medzi Ministerstvom pôdohospodárstva SR a Pôdohospodárskou platobnou agentúrou, ktorá zabezpečuje činnosti súvisiace s čerpaním jednotlivých fondov Európskej únie. Navrhovaný zákon tiež rieši kompetencie Ministerstva hospodárstva Slovenskej republiky v oblasti podpory spracovaných poľnohospodárskych výrobkov. Predložený návrh vytvára podmienky na čerpanie prostriedkov nielen z Európskeho poľnohospodárskeho fondu pre rozvoj vidieka, Európskeho poľnohospodárskeho záručného fondu a Európskeho fondu pre rybné hospodárstvo, ale aj z ďalších fondov, ktoré je možné využívať pri podpore pôdohospodárstva a rozvoji vidieka. Predložený návrh zákona nezakladá nové nároky na štátny rozpočet, rozpočty obcí alebo rozpočty vyšších územných celkov, má pozitívny vplyv na životné prostredie a na podnikateľské prostredie v pôdohospodárstve. Vážený pán predseda, vážené pani poslankyne, páni poslanci, vzhľadom na nutnosť úpravy poskytovania podpôr v pôdohospodárstve v Slovenskej republike obraciam sa na vás so žiadosťou o odporučenie vládneho návrhu zákona na ďalšie prerokovanie. Ďakujem za pozornosť.
P. Hrušovský, predseda NR SR: (2004-04-29):
B. Brestenská, poslankyňa: Ďakujem pekne. Vážené dámy a páni, dovoľte mi oboznámiť vás s výsledkami tajnej voľby o návrhu na členov Rozhlasovej rady, ktorá sa konala 29. apríla 2004. Na tajné hlasovanie o návrh na voľbu členov Rozhlasovej rady bolo vydaných a poslancami osobne bolo prevzatých 125 hlasovacích lístkov, teda na voľbe bolo prítomných 125 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili v tajnom hlasovaní o návrhu na voľbu členov Rozhlasovej rady, že nula poslancov neodovzdalo hlasovací lístok. Zo 125 odovzdaných hlasovacích lístkov bolo 18 neplatných a 107 platných. Tu si dovolím poznamenať, veľmi chcem poprosiť kolegov, niektorí použili vlastné modré perá, tam bolo dosť neplatných hlasov práve, a použili krížik, taký veľký krížik namiesto toho, že tam mali dať tú machuľku alebo obdĺžniček, takže to bolo, žiaľ, tých 18 neplatných hlasov, niektorí vynechali jedno meno. Čiže toto nie je chyba mašinky, ale chyba toho, že nie dôsledne robíme tieto výsledky. Menovaní získali tieto hlasy: - Ján Dianiška: 1 za, 50 proti, 55 sa zdržalo, - Jozef Gazdag: 51 za, 31 proti, 25 sa zdržalo, - Peter Himič: 51 za, 24 proti, 32 sa zdržalo, - Miloš Jurkovič: 0 za, 51 proti, 56 sa zdržalo, - Peter Juščák: 51 za, 29 proti, 27 sa zdržalo, - Ondrej Prostredník: 49 za, 25 proti, 33 sa zdržalo, - Ján Sand: 0 za, 51 proti, 56 sa zdržalo, - Július Šípoš: 1 za, 50 proti, 55 sa zdržalo, - Patrik Španko: 9 za, 46 proti, 52 sa zdržalo. Na voľbu Rozhlasovej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní za členov Rozhlasovej rady nikto nebol zvolený. Overovatelia poverili svojho člena Brestenskú, aby predniesla výsledky hlasovania. Ďakujem, pán predseda.
B. Bugár, podpredseda NR SR: (2004-10-27):
M. Cagala, poslanec: Ďakujem za pozornosť. Vážený pán predsedajúci, kolegyne, kolegovia, ja takisto chcem len doplniť pár vetami to, čo kolega Jasovský tu hovoril. Skutočne, je pravda jedna jediná, kde niet ciest, niet života a takisto to platí aj o diaľnicach, kde niet diaľnice, niet podnikateľských aktivít. Preto sme my pripravení podporiť všetky možné aktivity na to, aby sa diaľnice rozvíjali, cestami, ako tu aj dnes predkladá pán minister. A ja som presvedčený, že škoda veľká bola, že naši voľakedy poslanci kolegovia, potom aj ministri v roku 1998 povedali, že na diaľnicach sa ľudia zabíjajú, čo bolo tragické, tragikomédiou aj v tomto parlamente. A preto si myslím, že skutočne niet človeka na Slovensku, ktorý by nepodporil výstavbu diaľnic. Tak aj toto v prípade pán Jasovský povedal to, čo si myslí, čo vie a čo aj ako minister robil. Ďakujem pekne.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 143 poslancov, hlasovalo 75 za, 1 proti, 66 sa zdržalo, 1 nehlasoval. Národná rada schválila vládny návrh zákona o hospodárskej mobilizácii. Poprosím poslanca Alojza Přidala, ktorý je spoločným spravodajcom z výboru pre hospodárstvo, výstavbu dopravu, aby uviedol hlasovanie o vládnom zákone v druhom čítaní, o vládnom návrhu zákona o štítkovaní energeticky významných výrobkov a o zmene a doplnení niektorých zákonov , tlač 265. Nech sa páči, máte slovo.
Valocký, Jozef, poslanec NR SR (2017-11-29):
Ja by som na záver, prepáčte, kolegyne, kolegovia, myslím si, že tento zákon je dobrý. Môžu sa ešte v priebehu vyskytnúť nejaké malé nuansy, ale vidím, že pán poslanec Krajčí ma ozaj preštudovaný ten zákon, a musíme lekári, ktorí sa tu vyznajú v tomto, uznať, že tento zákon presne tak, ako vysvetlil pán minister, je momentálne to asi najlepšie, čo v liekovej politike momentálne môžme urobiť. Ďakujem pekne.
Hrušovský, Pavol, predseda NR SR (2012-02-03):
Hlasujeme, páni poslanci, o návrhu zákona. (Hlasovanie.) 147 prítomných, 78 za návrh, 46 proti, 23 sa zdržalo. Národná rada Slovenskej republiky návrh zákona schválila. Poprosím pána poslanca Beblavého, aby z poverenia výboru. Pardon, procedurálny, nech sa páči, pán podpredseda.
P. Paška, predseda NR SR: (2008-05-22):
Návrh sme prijali.
Suchánek, Alan, poslanec NR SR (2019-10-25):
Ďakujem za reakciu. A je to presne to, uľahčuje to nemocničnú, teda ústavnú starostlivosť, a zároveň to poskytuje možnosti v kúpeľoch, ako sa realizovať, ako podporiť kúpeľnú liečbu, ale hlavne je tam postarané o pacienta a tam sa ukáže, že ten pacient je na prvom mieste.
A. Belousovová, podpredsedníčka NR SR: (2008-11-04):
Čo ma ale mrzí, je, že na túto provokáciu sme zaplatili tri milióny slovenských korún. A tie tri milióny sa mohli dostať možno deťom, ktoré čakajú na transplantácie orgánov alebo proste nemôžu mať také sociálne podmienky, aké by si zaslúžili. Dali sa omnoho lepšie tieto tri milióny využiť. Súhlasím s pánom poslancom Paškom, že naozaj možno by bolo treba iniciovať takú nejakú spoluprácu okolitých krajín, pretože naozaj už to sú nie kontúry, ale konkrétne to, čo sa deje v Maďarsku, je veľmi nebezpečné. A nakoniec by som chcela povedať, že oddeľujme politikov a občanov. Pretože ja si myslím, že ľudia, ktorí žijú v Maďarsku, nemajú nepriateľské nejaké nálady, tí obyčajní, ktorí majú také isté problémy ako naši občania, hlavne či sa zamestnajú, či deti sa dobre učia a podobne. Takže to sú politici, ktorí ich manipulujú. Ja verím, že pri voľbách v Maďarsku nezvíťazia práve tí, ktorí sa snažia takým spôsobom postupovať. A na záver by som povedala, presadzujme naozaj takú razantnú politiku, ako presadzuje aj premiér Fico, pretože Slovensko si len vtedy vydobyje svoje miesto... (Prerušenie vystúpenia časomierou.)
Schlosár, Rastislav, poslanec NR SR (2016-04-19):
Ďakujem za slovo. Pani Nicholsonová, vy ako podpredsedníčka Národnej rady by ste mali vedieť, že úchylka zostane úchylkou bez ohľadu na to, čo si o tom vy liberáli myslíte, a bez ohľadu na to, čo vy liberáli hovoríte, pretože dôležité je to, čo hovorí Boh, a to, čo hovorí zdravý rozum. A preto by som sa vás chcel aj spýtať, či to, že dnes bojujete za práva homosexuálov, znamená, že zajtra budete bojovať za práva iných sexuálnych úchylov, napríklad pedofilov, tak ako to robia liberáli v Holandsku, pretože presne k tomu dnes politika vašej strany smeruje.
Danko, Andrej, predseda NR SR (2016-09-20):
Ďakujem. Chce reagovať pán poslanec Kotleba? Nech sa páči.
Šimečka, Michal, podpredseda NR SR (2024-01-23):
Ďakujem pekne. Ďalší vystúpi v rozprave pán poslanec Dostál. Prosím, máte slovo.
Hrušovský, Pavol, podpredseda NR SR (2010-12-09):
Vyhlasujem rozpravu o tomto bode programu za skončenú. Pýtam sa pána ministra a navrhovateľa, či sa chce vyjadriť k rozprave? Nie. Pán spoločný spravodajca rovnako nie. Prerušujem rokovanie o návrhu zákona o poskytovaní dotácií v pôsobnosti ministerstva vnútra a poprosím pána ministra vnútra, aby z poverenia vlády Slovenskej republiky predložil a odôvodnil návrh zákona o začlenení Železničnej polície do Policajného zboru. Pán minister. (Rokovanie o vládnom návrhu zákona o začlenení Železničnej polície do Policajného zboru a o zmene a doplnení niektorých zákonov , tlač 115.)
Vašečka, Richard, poslanec NR SR (2016-09-13):
Vraj mám byť vecný a nepočuli ste žiadne konkrétne návrhy. Prvé čítanie, milí kolegovia, ktorí ste tu noví, sme v prvom čítaní, riešime filozofiu tohto zákona, tohto návrhu, ktorý je celý zle, a preto ho odmietam a dal som procedurálny návrh, ktoré sa dávajú v prvom čítaní, stiahnite to. Nebudem rozoberať podrobné paragrafy, tie si s vami neprebrali ani vaši koaliční partneri. Ďalej, ja som nikoho neurážal, ja som argumentoval a konfrontoval som vás s vašou hrou, s vaším programom, s vašimi voličmi a aj s vašimi koaličnými partnermi. Nemusíte hrať našu hru, hrajte to, čo ste sľúbili, a neklamte a nepodvádzajte voličov. Nie som proti kolegom, nie som ani proti SNS. Jasne som to povedal, opozícia pracuje, dali sme množstvo návrhov, teraz naše kolegyne predstavovali komplexný návrh rodinnej politiky. Ale čo je najhoršie, ako odpovedal kolega Viskupič, za čo mu ďakujem, nonsens, niečo neuveriteľné, že predseda Národnej rady Slovenskej republiky ignoruje nielen opozíciu, ale ignoruje parlament. To je tak, ako keby minister financií ignoroval štátny rozpočet a premiér programové vyhlásenie vlády. Nonsens. Zavolajte ho! Vyzývam ho, aby prišiel, vystúpil v rozprave a aby išiel do televíznej debaty, lebo potom nemôžete naozaj sa pozrieť do očí ľuďom a povedať, že hrdo, odborne, slušne. Ďakujem.
Sulík, Richard, predseda NR SR (2010-09-10):
Dobre. Takže po dohode s podpredsedami Národnej rady sme sa dohodli, že urobíme teraz prezentáciu, či nás je dostatok a potom budeme opätovne hlasovať o procedurálnom návrhu. Poprosím panie poslankyne, páni poslanci, prezentujte sa, teraz. (Prezentácia.) Zrejme došlo k technickej chybe. Poprosím vytiahnuť kartičky a ešte raz zistiť a vložiť a poprosím vás ešte raz sa prezentovať. (Prezentácia.) Národná rada je uznášaniaschopná, konštatujem a ideme teraz opätovne hlasovať o procedurálnom návrhu. Poprosím panie poslankyne a pánov poslancov, aby teraz hlasovali o tom, či posunieme hlasovanie o imunite na ďalšiu schôdzu Národnej rady. Prosím, hlasujte, teraz. (Hlasovanie.) Prítomní 76, za 43, proti 4, zdržali sa 26. Procedurálny návrh je schválený. O imunite budeme hlasovať na najbližšej schôdzi Národnej rady. Vzápätí poprosím hlasovať o tom, aby sme aj vládny návrh zákona, ktorým sa mení Trestný poriadok, ktorý priamo súvisí s tou imunitou, aby sme hlasovali aj o tom, či aj tento zákon posúvame na najbližšiu schôdzu. Prosím, hlasujte, teraz. (Hlasovanie.) Prítomní 78, za 73, proti 2, zdržal sa 1. Aj tento návrh bol schválený. Panie poslankyne, páni poslanci, ďakujem za vašu účasť a vyhlasujem 5. schôdzu Národnej rady za skončenú. Ďakujem pekne. (Rokovanie 5. schôdze NR SR sa skončilo o 14.09 hodine.)
Figeľ, Ján, podpredseda NR SR (2015-10-07):
S reakciou, nech sa páči, Alojz Hlina.
P. Prokopovič, poslanec: (2001-12-18):
J. Migaš, predseda NR SR: Čiže najprv budeme hlasovať o tom, aby sme nepokračovali v rokovaní o tomto návrhu zákona. Prezentujme sa a hlasujme. (Hlasovanie.) Prítomných je 114 poslancov, za 56, proti 41, zdržalo sa 17. Konštatujem, že sme tento návrh pani poslankyne Keltošovej neschválili. Dokopy je to 112 poslancov. Prítomných je 114. Takže neprešiel tento návrh pani poslankyne Keltošovej. Nech sa páči, hlasujeme ďalej.
Figeľ, Ján, podpredseda NR SR (2013-06-04):
Na vystúpenie pána poslanca je jedna faktická poznámka. Nech sa páči, Martin Poliačik.
P. Hrušovský, predseda NR SR: (2003-10-21):
S. Zubo, poslanec: Vážený pán predseda, vážené kolegyne, vážení kolegovia, dovoľte mi, aby som predložil žiadosť na zaradenie do programu Národnej rady bod, správu predsedu vlády Slovenskej republiky o stave šetrení finančných prostriedkov v súvislosti s transformáciou štátnej správy a s tým, aby sme mali výsledky predložené o tom, koľko prostriedkov danou reformou štátnej správy štát získa.
Grendel, Gábor, podpredseda NR SR (2023-03-17):
Pani poslankyňa Jana Žitňanská.
Bugár, Béla, podpredseda NR SR (2017-10-10):
Pani poslankyňa Jurinová.
Maďarič, Marek, poslanec NR SR (2010-11-03):
Ďakujem pekne. Civilizované štáty od nepamäti stoja aj na zákonoch, formách, symboloch, určitej miere protokolu a nielen na cite, nielen na veciach prirodzených. A, samozrejme, je otázkou určitej miery, aký priestor zavedú aj pravidlá, ktoré stanovuje nejaký zákon. Naozaj ide tu aj o otázku miery, a práve preto by bolo namieste, keď som na úvod povedal, aby ste nezavádzali, a vo faktických poznámkach ste sa práve k tomu opäť vrátili, pretože vy sa snažíte vašu novelu obhájiť neexistujúcim vlasteneckým zákonom, kde určite boli veci, ktoré prekračovali mieru, a ja vám tvrdím, že veci v zákonoch o štátnych symboloch túto mieru neprekračujú, preto ste odkázaní neustále sa vracať k neexistujúcemu vlasteneckému zákonu. Takže samých seba usvedčujete z toho, že vám nejde o to, aby ste nejakú správnu mieru našli v tejto veci, ale vám prekáža, že tu ide o symboly slovenské, Slovenskej republiky. To vám, pán Dostál, špeciálne prekáža.
Pellegrini, Peter, predseda NR SR (2023-12-19):
Pán poslanec Dvořák.
K. Tóthová, poslankyňa: (2004-10-28):
Tak ako tu bolo povedané, na Slovensku je viac ako 9-tisíc obcí. Pri poslednej informácii to bolo, pardon, nie 9-tisíc, ale 2 900 obcí, pri poslednej informácii bolo 2 964 obcí. Rôznorodosť situácie jasne vyžaduje inú právnu úpravu, ako je to pri 8 vyšších územných celkoch. Predsa je nepomerný rozdiel právne regulovať situáciu v 8 vyšších územných celkoch, ako právne regulovať situáciu v 2 964 obciach. Preto tento legislatívny návrh, aj keď je z dielne mojich kolegov, žiaľ, nemôžem podporiť. Ďakujem za pozornosť.
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 137 poslancov, za 50, proti 55, zdržalo sa 30, nehlasovali 2. Neschválili sme.
Jasaň, Viliam, poslanec NR SR (2013-05-23):
Ďakujem pekne, pani podpredsedníčka. Kolegyne, kolegovia, vážený pán minister, predkladám vám spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, máte to ako tlač 404, vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre sociálne veci ako gestorský výbor k predmetnému vládnemu návrhu zákona prerokoval spoločnú správu výborov Národnej rady Slovenskej republiky. Národná rada Slovenskej republiky uznesením č. 511 z 19. marca 2013 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre zdravotníctvo. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť Ústavnoprávny výbor Národnej rady Slovenskej republiky uznesením č. 221 zo 7. mája 2013, Výbor Národnej rady Slovenskej republiky pre hospodárske záležitosti uznesením č. 145 zo 7. mája 2013, Výbor Národnej rady Slovenskej republiky pre sociálne veci uznesením č. 45 z 9. mája 2013 a Výbor Národnej rady Slovenskej republiky pre zdravotníctvo uznesením č. 58 z 23. apríla 2013. Výbory Národnej rady Slovenskej republiky, ktoré návrh zákona prerokovali, prijali návrhy, ktoré máte pred sebou v tejto spoločnej správe. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Zároveň gestorský výbor odporúča hlasovať o návrhoch v IV. časti tejto spoločnej správy nasledovne, spoločne o bodoch 1 až 3 so stanoviskom gestorského výboru schváliť ich. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch bola schválená uznesením Výboru Národnej rady Slovenskej republiky pre sociálne veci č. 53 zo 14. mája 2013. Skončil som, pani podpredsedníčka, otvorte, prosím, rozpravu, do ktorej sa zároveň hlásim.
Bagačka, Michal, poslanec NR SR (2014-05-14):
Ďalej pristúpime k hlasovaniu o návrhu z rozpravy. Dajte, prosím, hlasovať o mojom pozmeňujúcom návrhu.
Hrnčiar, Andrej, doterajší podpredseda NR SR (2020-03-20):
Karol Galek.
Kažimír, Peter, podpredseda vlády a minister financií SR (2015-02-05):
Ďakujem veľmi pekne za slovo. Pán poslanec, na začiatku vám chcem povedať, že takúto otázku som dostal iba od bulváru slovenského a od vás, od poslanca Národnej rady pána Vašečku. Súvislosť môže byť číra náhoda. Chcem povedať, že som čítal v slovenských médiách o tom, že Slovensko je nezrelé, ak sa rozhodlo organizovať referendum o takejto otázke, a bol tu prepis z článku, článku z The Economist, z britského ekonomického týždenníka. Chcem vám povedať, že si, nemyslím si, že je to pravda, že nemyslím si, že je to pravda. Nemyslím si, že je krajina nezrelá, ak sa rozhodne rešpektovať ústavné právo niekoľkých stoviek tisíc ľudí, ak chcú nastoliť otázku spoločnosti. To nie je nezrelosť. Nezrelosť nastáva vtedy, ak občania tejto krajiny nie sú schopní zvládnuť predreferendovú kampaň k takejto téme. To nazývam možnú nezrelosť. Referendum máme za dverami a prichádzame k odpovedi na moju, na otázku, ktorú ste mi položili, áno, chcem sa zúčastniť tohto referenda, ale iba vtedy, pokiaľ sa do poslednej chvíle táto predreferendová kampaň náhodou, naozaj si to neprajem, ak by sa proste neotočila smerom k šíreniu tmárstiev, nenávisti, intolerancie voči skupinám, ktoré na Slovensku žijú, ale aj voči, aj ak by sa neznížila na obviňovanie katolíckej cirkvi napríklad alebo rôznych skupín cirkví a ľudí, ktorí majú iný názor na tento svet a život a na jedno miesto, ktoré nazývame zem pod slnkom. Takže vyznávam z tohto pohľadu slobodu každého, slobodu prísť, dokonca z hľadiska, z hľadiska ústavného práva povinnosť, možno prísť a vyjadriť sa a, samozrejme, ak tieto moje podmienky, osobné podmienky budú splnené a neocitneme sa uprostred nejakej xenofóbnej vášnivej nezodpovednej debaty, tak v takom prípade sa zúčastním a vyjadrím sa podľa svojho vedomia a svedomia. Ďakujem.
J. Paška, poslanec: (2008-12-02):
Nie som si istý, či to riešenie, ktoré sa má zapracovať do zákona, je dobré. Navyše sa stotožňujem s názormi svojich kolegov aj z opozície, ktorí tvrdia, že vlastne táto problematika do zákona ako taká nepatrí. Preto si dovolím predniesť návrh uznesenia Národnej rady Slovenskej republiky, ktoré by malo nájsť cestu pre riešenie tohto problému, a to bez toho, že by bol menený školský zákon vstupom, ktorý, myslím si, je nesystémový a nie dobrý. Takže prednesiem návrh uznesenia: „Národná rada Slovenskej republiky, IV. volebné obdobie, návrh uznesenia Národnej rady Slovenskej republiky k návrhu poslancov Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (tlač 816). Národná rada Slovenskej republiky žiada podpredsedu vlády Slovenskej republiky pre vedomostnú spoločnosť, európske záležitosti, ľudské práva a menšiny Dušana Čaploviča, aby zabezpečil prerokovanie problematiky písania geografických názvov v učebniciach používaných pri výchove a vzdelávaní žiakov v školách s vyučovacím jazykom národnostných menšín v Rade vlády Slovenskej republiky pre národnostné menšiny a etnické skupiny a v zmysle jej záverov spracoval v súčinnosti s ministrom školstva príslušné odporúčanie pre vydavateľov učebníc používaných na školách s vyučovacím jazykom národnostných menšín.“ Očakávam od tohto riešenia, že nebude potrebné novelizovať školský zákon, tak ako si to žiadajú naši kolegovia zo Strany maďarskej koalície, a že sa otvorí cesta na to, aby sa našli vecné riešenia nielen pre maďarskú menšinu, ale aj pre ostatné menšiny. To znamená, že ak bude určitú úpravu požadovať menšina rómska alebo určitú úpravu požadovať menšina rusínska, tak bude môcť byť tá aplikácia urobená podľa ich predstáv a nebude im vnútená zákonom podľa schémy, ktorú chce na seba aplikovať národnostná menšina maďarská. Pokúšam sa predložiť návrh riešenia, ktoré by mohlo, myslím si, byť rozumné, pragmatické a dobré bez toho, aby sme teda vnášali emócie a politické konštrukcie do tohto riešenia. Chcel by som teda požiadať svojich kolegov z maďarskej koalície aj poslancov z ostatných politických strán, aby sme teda zákon ako taký dali nabok a išli cestou prerokovania tohto problému v Rade vlády Slovenskej republiky pre národnostné menšiny a etnické skupiny, tam hľadali riešenie a podľa odporúčania tejto rady, ktoré odtiaľto vzíde, aby sme postúpili ďalej. Ďakujem vám za pozornosť.
Laššáková, Jana, podpredsedníčka NR SR (2012-06-29):
Pán poslanec Martvoň, nech sa páči.
V. Tomanová, ministerka práce, sociálnych vecí a rodiny SR: (2009-03-10):
V čl. III sa v zákone o zdravotnom poistení navrhuje odpojenie minimálnej mzdy ako referenčnej veličiny, ktorá bola základom pre výpočet minimálneho vymeriavacieho základu na zdravotné poistenie, a to u samostatne zárobkovo činných osôb a platiteľov podľa § 11 ods. 2 zákona o zdravotnom poistení. Základom pre určenie minimálneho vymeriavacieho základu u samostatne zárobkovo činných osôb a uvedených platiteľov bude 44,2 % z priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý predchádza rozhodujúcemu obdobiu. Ďakujem za pozornosť.
R. Rafaj, poslanec: (2007-05-17):
Teraz v zmysle rokovacieho poriadku v rámci rozpravy dovoľujem si navrhnúť vyňať zo spoločnej správy bod 4 a 6 na samostatné hlasovanie, pretože obsahom ide o totožné návrhy, ako sú už uvedené v bode 3 a 5 spoločnej správy. Ďakujem pekne.
Danko, Andrej, podpredseda NR SR (2024-02-02):
Pokračuje pani poslankyňa Gažovičová.
Šípošová, Janka, poslankyňa NR SR (2014-10-30):
Ďakujem pekne. Pán minister, my sme sa vlastne zhodli v tom jednom, že naozaj nemôžete obsiahnuť sám takú veľkú agendu, akú celé ministerstvo predstavuje. Ja by som vám chcela povedať, že ja kedykoľvek rada ochotne s vami alebo s vašimi spolupracovníkmi na tú tému, ktorú som spomínala, budem hovoriť. Ale chcem upozorniť, na budúci týždeň 6. novembra bude v Bratislave konferencia Obete kriminality a ich práva. Určite viem, pretože som konzultovala s organizátormi, bude aj oblasť vaša, vášho rezortu sa tam riešiť, určite alebo dúfam teda, že tam vaši budú, ak nebudú, ak by nemali byť, tak ich pošlite. Ďakujem pekne.
Pollák, Peter, poslanec NR SR (2023-03-23):
Ďakujem pekne, pán podpredseda. Ako spravodajca výboru Národnej rady Slovenskej republiky pre ľudské práva a národnostné menšiny podávam Národnej rade Slovenskej republiky informáciu gestorského výboru o výsledku prerokovania návrhu poslankýň Národnej rady Slovenskej republiky Anny Andrejuvovej a Anny Záborskej na prijatie uznesenia Národnej rady Slovenskej republiky k uzneseniu Európskeho parlamentu z 20. októbra 2022 o rastúcom počte trestných činov z nenávisti voči LGBTIQ+ osobám v celej Európe s ohľadom na nedávnu homofóbnu vraždu na Slovensku (2022/2894(RSP)) a k správe Výboru Európskeho parlamentu pre občianske slobody spravodlivosť a vnútorné veci (LIBE) z 27. januára 2023, tlač 1471. Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky informáciu gestorského výboru o výsledku prerokovania návrhu poslankýň Národnej rady Slovenskej republiky Anny Andrejuvovej a Anny Záborskej na prijatie uznesenia Národnej rady Slovenskej republiky k uzneseniu Európskeho parlamentu z 20. októbra 2022 o rastúcom počte trestných činov z nenávisti voči LGBTIQ+ osobám v celej Európe s ohľadom na nedávnu homofóbnu vraždu na Slovensku (2022/2894(RSP)) a k správe Výboru Európskeho parlamentu pre občianske slobody, spravodlivosť a vnútorné veci (LIBE) z 27. januára 2023 (CR(2023)740573), tlač 1471. Predseda Národnej rady Slovenskej republiky svojím rozhodnutím č. 1527 z 23. februára 2023 pridelil predmetný návrh na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá v stanovenej lehote Národnej rade Slovenskej republiky informáciu o prerokovaní predmetného materiálu vo výbore a návrh na uznesenie Národnej rady Slovenskej republiky. Gestorský výbor o návrhu nerokoval, keďže dňa 13. marca 2023 nebol podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov uznášaniaschopný. Prílohou tejto informácie je návrh na uznesenie Národnej rady Slovenskej republiky. Pán podpredseda, skončil som, otvorte, prosím, rozpravu.
Šefčík, Marek, poslanec NR SR (2020-10-20):
Pán predsedajúci, dajte, prosím, hlasovať o bode 5 z informácie s tým, že upozorňujem, že uvedená úprava v bode 5 je riešená v pozmeňovacom návrhu pani Záborskej iným spôsobom.
Jurinová, Erika, podpredsedníčka NR SR (2015-04-23):
S reakciou pán poslanec Muňko.
Laššáková, Jana, podpredsedníčka NR SR (2014-11-10):
Chcem sa opýtať, je všeobecný súhlas. (Protirečivé reakcie z pléna.) Prezentujme sa a hlasujeme. (Výkrik v sále) Pán poslanec, no, buďte trošku slušný. To sa nepatrí. (Hlasovanie.) Prítomných 41 poslancov, za návrh 29. Národná rada nie je uznášaniaschopná. Nech sa páči, ďalší procedurálny návrh, pán poslanec Miškov.
A. Belousovová, podpredsedníčka NR SR: (2010-02-10):
Vyhlasujem rozpravu za skončenú. Pán navrhovateľ, chcete k rozprave zaujať stanovisko? Nie. Pán spravodajca, chcete k rozprave zaujať stanovisko? Takisto nie. Prerušujem rokovanie o tomto bode programu. Pokračovať budeme prvým čítaním o návrhu poslancov Národnej rady Slovenskej republiky Lászlóa Kötelesa, Miklósa Duraya a Pála Csákyho na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov . Návrh zákona má parlamentnú tlač 1474, návrh na jeho pridelenie na prerokovanie výborom je v rozhodnutí č. 1507. Nech sa páči, pán poslanec Köteles, máte slovo. (Hlasy v sále.) Vyhlásime 5-minútovú prestávku. (Prestávka.) (Po prestávke.)
P. Hrušovský, predseda NR SR: (2003-07-04):
Pán poslanec Muránsky, prosím, negestikulujte. (Hlasovanie.) 130 prítomných, 104 za návrh, 11 proti, 10 sa zdržalo, 5 nehlasovalo. Bod 9 zo spoločnej správy sme schválili. R. Vavrík, poslanec: Pán predseda, ja by som teraz odporučil, aby ste dali hlasovať o tom, že Národná rada súhlasí s presunom návrhu do tretieho čítania.
Kosová, Ingrid, poslankyňa NR SR (2024-01-09):
No, pán Danko sa dnes ukázal teda fakt ako ozajstný farizej, pretože si všetci veľmi dobre spomíname, ako pred Vianocami, keď si myslel, že nemá zapnutý mikrofón, tak mu tu vypadlo vulgárne slovíčko, a takisto sme svedkami aj jeho neúctivého a homofóbneho vyjadrovania sa pred zrakmi celej verejnosti, čím vlastne len podnecuje k ďalšej nenávisti proti menšinám na Slovensku. Takže skôr by sa mal pán Danko zamyslieť nad sebou a nevstupovať do rozpravy odborníčkam, ako si ty, Irena. Takže ja teda chápem a zdieľam tvoj hnev a najmä ďakujem ti za to, že na Slovensku sú ešte stále ľudia, ktorí sa s touto situáciou nechcú zmieriť. Poukázala si presne na pravú tvár koalície, ktorú vôbec nezaujímajú reálne problémy tých obyčajných ľudí, porušovanie ľudských práv, ktoré sa tu deje dlhodobo menšinám, pretože títo ľudia nemajú ani moc, ani hlas a, samozrejme, ani peniaze na to, aby si dokázali zaplatiť naozaj drahých advokátov, ktorí im potom neskôr napíšu dobrý zákon. Na Slovensku dlhodobo pretrváva inštitucionálny rasizmus, na čo si poukázala a na ktorý sa SMER dlhodobo teda podieľa. Ak ste Róm alebo Rómka v tejto krajine, tak sa určite spravodlivosti nedovoláte. A ako si ukázala, tak vlastne nedôjde ani k nejakému vyšetrovaniu závažných trestných činov, čo je veľmi podstatné. Bol tu spomenutý prípad napríklad Moldavy nad Bodvou, kde vlastne tie obete policajného násilia náš systém obvinil a odsúdil ako páchateľov. A spravodlivosti sa dovolali až po dvanástich rokoch na Európskom súde pre ľudské práva. Rovnako sa to týka aj napríklad nezákonne sterilizovaných rómskych žien a rovnako sa to týka segregácie, ktorá je dlhodobo nielen v školách na Slovensku, ale aj v zdravotníckych zariadeniach. A vôbec sa tento štát tomu tridsať... (Prerušenie vystúpenia časomerom. Potlesk.)
Valocký, Jozef, poslanec NR SR (2016-02-11):
Vážený pán predseda, vážené kolegyne, kolegovia, budeme hlasovať o dvoch návrhoch uznesení. Ako o prvom, pán predseda, dajte hlasovať o návrhu uznesenia, ktorý je obsiahnutý v tlači 1873. Prosím, dajte o ňom hlasovať.
Kotleba, Marian, poslanec NR SR (2020-06-09):
Milá Janka, ja tiež oceňujem tento váš komparatívny prístup, len trošku mi pripadal, ako keby nebol úplne rovnomerný a vyvážený, lebo na tie negatíva ste minuli presne sedem a pol minúty vo vašom vystúpení a pozitíva, to boli slabé dve minúty. Ale však vy ste známa odporkyňa dvíhania minimálnej mzdy. Je tak, nie? (Reakcia z pléna.) No alebo dokonca zrušenie, ste za zrušenie minimálnej mzdy (reakcia z pléna). Tak vidíte, tu sa nám otvára priestor, kde ľuďom jednoducho namiesto toho, aby ste im zdvihli minimálnu mzdu, tak im znížite fond pracovného času, nebudú musieť tak dlho robiť a dostanú tie isté peniaze za menej práce a nemusia ísť ani v nedeľu do roboty. Však to je elegantné riešenie, ktoré všetkým pomôže a nikomu neublíži. Ale hlavne mňa zaujalo, Janka, v tom vašom vystúpení tá sociálna interakcia, že vlastne nákupné centrum je priestor pre sociálnu interakciu. No ale tak ja to z takého pohľadu normálneho vnímam tak, že úplne iná kvalita sociálnej interakcie povedzme s tými predavačkami, tak ste ich nazvali, je niekde v lese ako v nákupnom centre. Aj tam predsa, keď, ako ste povedali, že tam budú všetky a lesy budú preplnené, tak tam bude veľmi intenzívna sociálna interakcia.
Kollár, Boris, predseda NR SR (2022-10-19):
Prosím, prezentujme sa a hlasujeme. (Prezentovalo sa 70 poslancov.) Kolegovia, vyhlasujem 15-minútovú pauzu a budeme skúšať znova, či je uznášaniaschopný parlament. (Prestávka.)
P. Hrušovský, podpredseda NR SR: (2002-03-20):
(Hlasovanie.) 119 prítomných, 110 za, 1 sa zdržal, 8 nehlasovalo. Konštatujem, že návrh sme schválili. Ďalší návrh. P. Vrždák, poslanec: Ďalšie hlasovanie je k bodu 66 s odporúčaním gestorského výboru neschváliť ho. Nakoľko pán minister včera potvrdil, že tento návrh ide nad rámec zákona, nedávam návrh o ňom hlasovať.
Blaha, Ľuboš, podpredseda NR SR (2024-01-31):
Pán poslanec, nemôžete reagovať na predrečníka, môžete reagovať iba na pani Kolíkovú. Nech sa páči.
Figeľ, Ján, podpredseda NR SR (2015-02-04):
Ďakujem pekne. Posledným písomne prihláseným rečníkom v rozprave je Mikuláš Huba. Nech sa páči, pán kolega.
Hrnčiar, Andrej, podpredseda NR SR (2016-11-30):
Pani poslankyňa Smolíková.
M. Smolková, poslankyňa: (2007-06-27):
Za bod 76 sa dopĺňa nový bod 77, ktorý znie: „V § 103 ods. 3 sa za slová „týchto škôl a ich zástupcov“ vkladajú slová „asistentov učiteľov“..“ Doterajšie body 77 až 154 sa následne prečíslujú. Odôvodnenie: V nadväznosti na zákon č. 29/1984 Zb., tzv. školský zákon, v zmysle ktorého aj asistent učiteľa ako pedagogický zamestnanec vykonáva výchovno-vzdelávací proces v školách a v predškolských zariadeniach, je odôvodnené, aby aj táto skupina zamestnancov mala nárok na dovolenku ako ostatní učitelia, majstri odbornej výchovy a vychovávatelia. Aj metodický pokyn k zavedeniu profesie asistent učiteľa pri výchove a vzdelávaní detí a žiakov so špeciálnymi výchovno-vzdelávacími potrebami v predškolských zariadeniach, v základných školách a v špeciálnych základných školách. Je to metodický pokyn č. 184 z roku 2003 vydaný Ministerstvom školstva Slovenskej republiky 6. decembra 2003, uvádza podrobný výklad, kto je asistent učiteľa, aké podmienky musí spĺňať, okrem iného musí spĺňať aj odbornú spôsobilosť a pedagogickú spôsobilosť v zmysle tohto zákona. Ja by som si ešte dovolila odcitovať z toho metodického pokynu bod druhý: „Asistenta učiteľa je možné ustanoviť v takých triedach školy, ktoré navštevuje dieťa alebo žiak so špeciálnymi výchovno-vzdelávacími potrebami, pri výchove a vzdelávaní ktorého vzhľadom na jeho stupeň a mieru postihnutia bez prítomnosti asistenta učiteľa nie je možné garantovať bezpečnosť a ochranu zdravia toho žiaka, prípadne ostatných žiakov triedy a taktiež prekonávanie bariér pre žiaka neprekonateľných z dôvodu jeho zdravotného postihnutia.“ Takže aj asistenti učitelia sú pedagogickí pracovníci, majú úväzok, len boli doteraz podľa môjho názoru diskriminovaní, pretože mali dovolenku iba podľa odpracovaných rokov. Týmto pozmeňujúcim návrhom ich dávame na úroveň ostatných pedagogických pracovníkov. Prosím o podporu tohto návrhu. Ďakujem pekne.
Hrnčiar, Andrej, podpredseda NR SR (2017-04-06):
Nech sa páči, pán poslanec.
Kadúc, Miroslav, poslanec NR SR (2014-02-12):
Ďakujem, pán predseda, dajte, prosím, hlasovať o tom, aby sme návrh zákona prerokovali v druhom čítaní.
Mihalik, Marcel, poslanec NR SR (2023-03-21):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Slovenskej republiky a výboru pre obranu a bezpečnosť. Ďalej, aby za gestorský výbor určila hlasovaním výbor pre obranu a bezpečnosť a aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023 od prerokovania návrhu zákona v Národnej rade Slovenskej republiky v prvom čítaní.
Glváč, Martin, podpredseda NR SR (2016-06-14):
S faktickou poznámkou, pán poslanec Krajniak, nech sa páči.
Cigániková, Jana, poslankyňa NR SR (2018-10-17):
Ďakujem veľmi pekne za slovo. Jožko, ja by som ťa chcela podporiť. Naozaj by som chcela poprosiť kolegov z vládnej koalície, aby Jožka Mihála počúvali. Pamätám si tie časy, keď som sa zoznámila s ním, aj teda s jeho návrhmi, ktoré predkladá, a veľakrát som ho tu počula, ako vám niečo vysvetľuje, hovorí. Naozaj je to odborník na slovo vzatý, vyzná sa v tých zákonoch a miliónkrát som bola svedkom toho, že ste to neprijali len preto, lebo iné politické tričko. Tak myslím si, že toto nie je správny postup, a myslím si, že po tom, keď to prijímate ako nejakú vlastnú opravu, tak je to len na smiech. Takže rada by som, Jožko, vyjadrila podporu. Myslím si, že SaS toto určite podporí a pridala by som sa k prosbe aj na vás koaličných, aby ste takýto návrh podporili. Ďakujem.
Číž, Miroslav, podpredseda NR SR (2015-07-01):
... poriadok, hrubo a opakovane a úmyselne porušujete rokovací poriadok. A vy chcete vytvárať neustále z neznámych dôvodov atmosféru konfliktu. Ja vás len poprosím o elementárny pokoj. A v danom prípade nič iné od vás nechcem, len aby ste sa prihlásili dostatočne zdvihnutím ruky, čo ste neurobili. (Reakcie z pléna.)
Hrnčiar, Andrej, podpredseda NR SR (2016-04-21):
Ďakujem. Nech sa páči, pán poslanec Gál.
Košútová, Magda, poslankyňa NR SR (2014-07-01):
Ďakujem pekne za slovo. V rozprave vystúpili dvaja poslanci, nepodali žiadne pozmeňujúce návrhy, preto vás prosím, pán predseda, aby ste dali hlasovať o tom, že Národná rada podľa § 73 ods. 3 písm. c) prerokuje predmetný návrh zákona v druhom čítaní.
Petrík, Simona, poslankyňa NR SR (2019-02-12):
Ďakujem, ešte raz. Takže rada by som možno trochu viac povedala k týmto koncesionárskym poplatkom, aby sme si to vedeli predstaviť. Tento návrh zákona má za cieľ jednoznačne upraviť, vyprecizovať, či sa na účel výpočtu sadzby úhrady pre platiteľa, ktorým je teda zamestnávateľ, započítava aj zamestnanec, ktorý je na materskej dovolenke, alebo zamestnanec, ktorý je na rodičovskej dovolenke, a takisto fyzická osoba, s ktorou má zamestnávateľ uzatvorenú niektorú z dohôd o prácach, ktoré sú vykonávané mimo pracovného pomeru, napríklad to môže byť dohoda o vykonaní práce, dohoda o brigádnickej práci študenta a podobne. V prípade osôb vykonávajúcich prácu na základe uvedených dohôd podľa Zákonníka práce nedošlo v rámci odbornej verejnosti k zhode. Sú známe aj súdne rozhodnutia, ktoré vychádzali z predpokladu zarátavania týchto osôb do počtu zamestnancov, z ktorého sa potom určuje výška sadzby poplatku, napriek tomu, že ministerstvo kultúry prezentovalo vo svojich stanoviskách odlišný názor. Zamestnanci, ktorí sú na materskej alebo rodičovskej dovolenke, sú do výpočtu zarátavaní, aj keď sa dlhodobo nezdržujú na mieste výkonu práce. V tomto prípade nedochádza k výkladovým sporom, no predkladatelia sú toho názoru, že ide o neodôvodnený spôsob navyšovania úhrad za službu verejnosti. Máme za to, že navrhovaná úprava pomôže najmä menším podnikateľom, zamestnávateľom, keďže samotná povinnosť platiť úhrady vzniká pri zamestnávaní viac ako troch zamestnancov a poplatok sa niekoľkonásobne zvyšuje pri zamestnávaní viac ako desiatich zamestnancov. Ak sa prijme jednoznačná úprava, zamestnávatelia tak nebudú zaťažení povinnosťou platiť úhrady aj v prípade, ak sú uvedené osoby mimo riadneho výkonu zamestnania, čiže sú buď na tej materskej, na tej rodičovskej, alebo teda ak ide o konkrétny samostatný výkon určitej činnosti, čiže ak ide o prácu, ktorá je vykonávaná mimo pracovného pomeru. Zmena však bude významná nielen pre malé a stredné podniky, ale osobitne aj pre veľkých zamestnávateľov. Toľko by som uviedla k tomuto návrhu zákona. Je opäť veľmi jednoduchý. Je to jeden z antibyrokratických návrhov, ktoré dávame dokopy na tejto schôdzi do pléna, a budem rada, keď nás v tom podporíte aj v rámci tohto zákona. Ďakujem veľmi pekne.
Šeliga, Juraj, podpredseda NR SR (2021-02-04):
Pán minister, naozaj vám dnes tie odpovede pripravoval nový komunikačný odbor, musím povedať. Ale odpustite mi teda tento komentár. Ďalej sa pýta pán poslanec Dostál, pýta sa opäť pána ministra Mikulca, teda cez vaše ústa a vaše komunikačné oddelenie, pán podpredseda vlády: „Z informácií, ktoré zverejnili médiá, vyplýva, že počas 28 dní od zavedenia lockdownu vládou na Silvestra policajti preverovali takmer 1 821 prípadov podozrenia z porušenia lekárom stanovenej karantény, v zhruba tretine prípadov karanténu ľudia porušili. Preverovali aj vyše 4 900 prevádzok, 56 malo otvorené. Policajti kontrolovali aj nosenie rúšok u viac ako 5 500 ľudí, viac ako polovica ich nepoužívala. Aj pri zákaze vychádzania našli mnoho pochybení, preverovali vyše 8 800, takmer polovica zákaz vychádzania porušila. Pán minister, považujete doterajšiu kontrolu vymáhania dodržiavania opatrení týkajúcich sa karantény, lockdownu a nosenia rúšok vykonávanú Policajným zborom Slovenskej republiky za systematickú a dostatočne početnú? Mohli by ste priebežne zverejňovať na týždennej báze počet vykonaných kontrol a ich výsledok vrátane udelených sankcií?“
Urban, Miroslav, poslanec NR SR (2022-11-11):
Ďakujem za slovo. Zdravotníctvo je v zlom stave už možno desiatky rokov a myslím si, že táto kríza ďalej prehĺbi tento zlý zdravotný systém. Ja si naozaj myslím tiež, ako povedal Milan, že za túto situáciu je zodpovedný v prvom rade minister financií a predseda vlády. Ja neviem, či vôbec túto problematiku až tak ovládajú a či sú schopní uvedomiť si, čo, k čomu môže dôjsť naozaj o tých 20 dní, pokiaľ nebudú s Lekárskym odborovým združením rokovať. O tých 20 dní naozaj skolabuje urgentná zdravotná starostlivosť a ľudia budú umierať. Ako spomínal, umierajú už teraz, lebo tá zdravotná starostlivosť nie je taká, aká by mala byť. A kto si to zoberie na zodpovednosť? Ťažko povedať. Lekári sú rozhodnutí zotrvať v týchto výpovediach. Keby ste si robili nejaké štatistiky a pýtali sa tých lekárov, tak sú úplne uzrozumení s tým, že budú od 1. decembra nezamestnaní a že vydržia mesiac, dva, aj pol roka, budú si hľadať iné zamestnanie, takže treba s tým rátať, že naozaj od toho 1. decembra tá situácia môže byť katastrofálna. Ďakujem.
Pellegrini, Peter, predseda NR SR (2015-03-18):
Pán poslanec Kéry.
Bugár, Béla, podpredseda NR SR (2019-06-20):
Prezentujme sa a hlasujme. (Hlasovanie.) Prítomných 138, za 82, zdržalo sa 56 poslancov. Návrh sme schválili. Nech sa páči, výbory a lehoty.
Kamenický, Ladislav, poslanec NR SR (2023-06-22):
V utorok by sme mohli hlasovať.
M. Číž, podpredseda NR SR: (2009-04-29):
Vyhlasujem rozpravu za skončenú. Pýtam sa, či chce k rozprave zaujať stanovisko navrhovateľ. Nie. Pán spravodajca? Ďakujem. Prerušujem rokovanie o tomto bode programu. Teraz nasleduje druhé čítanie o návrhu poslanca Národnej rady Slovenskej republiky Jána Kvorku na vydanie zákona, ktorým sa mení a dopĺňa zákon Národnej rady Slovenskej republiky č. 241/1994 Z. z. o meste Martin ako centre národnej kultúry Slovákov . Návrh zákona je pod tlačou 873, spoločná správa výborov je ako tlač 873a. Slovo má poslanec Ján Kvorka a odôvodní tento poslanecký návrh zákona.
P. Hrušovský, podpredseda NR SR: (2001-09-07):
Teraz prosím pána poslanca Maňku, ktorého poveril gestorský výbor, aby informoval Národnú radu o odporúčaní, ako ďalej prerokúvať predložený návrh zákona. Nech sa páči, pán poslanec. V. Maňka, poslanec: Ďakujem. Vážený pán predsedajúci, vážené kolegyne, vážení kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k návrhu skupiny poslancov na vydanie zákona, ktorým sa mení a dopĺňa zákon č. 318/1992 Zb. o dani z dedičstva, dani z darovania a dani z prevodu a prechodu nehnuteľností v znení neskorších predpisov (tlač 1025), ako spravodajca výboru pre financie, rozpočet a menu. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie 51. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Vážený pán predsedajúci, odporúčam, aby ste otvorili rozpravu k tomuto návrhu zákona. Ďakujem.
Gašpar, Tibor, poslanec NR SR (2024-02-08):
Teraz budeme hlasovať o bode 43 pozmeňujúceho návrhu poslanca Matoviča.